{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću u vezi s Pravilnikom o izmjenama i dopunama Pravilnika o strukturi i sadržaju financijskih i dodatnih izvještaja mirovinskog osiguravajućeg društva"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Raiffeisen mirovinsko osiguravajuće društvo d.d.","Na temelju članka 98. stavka 4. točaka 1. i 2. Zakona o mirovinskim osiguravajućim društvima (»Narodne novine« broj 22/14, 29/18 i 115/18, dalje u tekstu: Zakon), Hrvatska agencija za nadzor financijskih usluga na sjednici Upravnog vijeća ________ 2020. donijela je,\nČlanak 2.","Izvještaj iz članka 4. stavka 2. točke 6. se ponavlja u drugoj i trećoj alineji. Predlaže se maknuti ga iz druge alineje obzirom da se radi o mjesečnom izvještaju, a isti podaci se dostavljaju kao dio novog kvartalnog izvještaja (obrazac MOD-VOM)."]
[2,"Raiffeisen mirovinsko osiguravajuće društvo d.d.","Prijelazne i završne odredbe,\nČlanak 4.","U odnosu na nove obrasce komentari su sljedeći:\n\nObrazac MOD-IN\n\nPredlaže se\n\n- u retku 2. umjesto „Ukupne imovine za pokriće tehničkih pričuva“ navesti „Osnovica za izračun naknade“ ( Osnovica se računa na način da se zbroji  vrijednost ukupne imovine umanjene za financijske obveze iz imovine za pokriće tehničkih pričuva na kraju tekućeg mjeseca i vrijednost ukupne imovine umanjene za financijske obveze iz imovine za pokriće tehničkih pričuva na kraju prethodnog mjeseca te se potom suma istih podijeli sa 2).\n\nDodatno, bilo bi poželjno promijeniti članak 2. Pravilnika o osnovici za izračun i načinu naplate naknade za upravljanje imovinom promijeniti na sljedeći način: \n\n„Članak 2. \nNaknada za upravljanje iz ovoga članka računa se kako slijedi:\n\nAuMFee =((neto imovina za pokriće TP)M + (neto imovina za pokriće TP)M-1)/2 x (α/12)\n\ngdje je:\n\n(neto imovina za pokriće TP)M\n – vrijednost ukupne imovine umanjene z a financijske obveze iz imovine za pokriće tehničkih pričuva na kraju tekućeg mjeseca za koji se vrši obračun naplate naknade za upravljanje imovinom;\n\n(neto imovina za pokriće TP)M-1\n - vrijednost ukupne imovine umanjene za financijske obveze iz imovine za pokriće tehničkih pričuva na kraju prethodnog mjeseca;\nα – važeći postotak naknade za upravljanje imovinom za pokriće tehničkih pričuva\nNaknada za upravljanje iz ovoga članka obračunava se jednom mjesečno. Također, naknada iz ovoga članka u pravilu se isplaćuje jednom mjesečno.“\n\nObrazac MOD-NKU\n\nKod obiteljskih mirovina nije moguće ugovoriti zajedničku mirovinu. Predlaže se ukloniti redak 13. „Zajednička mirovina sa zajamčenim razdobljem“.\n\nBroj novih korisnika u izvještajnom razdoblju kojima je isplaćena jednokratna isplata odgovara broju novih ugovora po kojima je isplaćena jednokratna isplata, pa se predlaže ukloniti kolonu 8. „Jednokratna isplata“ kod broja novih korisnika kako ne bi dolazilo do dupliciranja podataka. U odnosu na kolonu broj 7. „Mjesečna mirovina“, isti podaci ne daju dobru analitiku. Pretpostavlja se da je važan broj novih ugovora od kojih neki već mogu biti postojeći korisnici mirovina, pa iz tog razloga se ne bi nalazili u ovoj koloni. Predlaže se ukloniti i kolonu broj 7. „Mjesečna mirovina“\n\nJednokratna isplata nije moguća kod obiteljskih i invalidskih mirovina. Predlaže se onemogućiti upis tog podatka u odnosu na obiteljske i invalidske mirovine.\n\nVezano uz redak 29. postavlja se pitanje na koji način voditi korisnike kojima je u isplati više mirovina (npr. 2 mirovine u OMO – obiteljska i invalidska, i više mirovina u DMO). U mjesečnom izvještaju (BKU) se takvi korisnici broje kao jedna fizička osoba, dok se u ovom izvještaju broje kao više osoba. Predlaže se dodati novi redak koji bi uključivao presjeke ODMF/ZDMF OMO/DMO na isti način kako je to uređeno u BKU obrascu.\n\n\nObrazac MOD-VOM\n\nKod obiteljskih mirovina nije moguće ugovoriti zajedničku mirovinu. Predlaže se ukloniti redak 15. „Zajednička mirovina sa zajamčenim razdobljem“.\n\nJednokratna isplata nije moguća kod obiteljskih i invalidskih mirovina. Predlaže se onemogućiti upis tog podatka u odnosu na obiteljske i invalidske mirovine.\n\nJednokratna isplata je moguća samo kod isplate po novom ugovoru. Predlaže se ukloniti kolonu „Jednokratne isplate“ kod „Ukupne vrijednosti isplate“, obzirom da se radi o dupliciranju podataka.\n\nNije jasno odnosi li se kolona „Vrijednost primljenih doznaka mirovinskih društava, izravnih jednokratnih uplata osoba i uplata drugih osoba“ samo za sklopljene ugovore koji su krenuli s isplatom ili na sve doznake koje su pristigle u izvještajnom razdoblju neovisno o tome je li za istu doznaku sklopljen ugovor o mirovini. Stoga se predlaže izmijeniti naziv kolone da glasi: „Vrijednost primljenih doznaka mirovinskih društava, izravnih jednokratnih uplata osoba i uplata drugih osoba po kojima je sklopljen ugovor o mirovini“."]